**OBRAZLOŽENJE UZ POLUGODIŠNJI IZVJEŠTAJ O IZVRŠENJU PRORAČUNA OPĆINE VOĐINCI**

**ZA 2023.GODINU**

Sadržaj, donošenje i dostava polugodišnjeg izvještaja o izvršenju proračuna propisan je odredbama članaka 76.-79. i 88. Zakona o proračunu („Narodne novine“ broj 144/21) i Pravilnika o polugodišnjem i godišnjem izvještaju o izvršenju proračuna („Narodne novine“ broj 24/13, 102/17, 01/20 i 147/20). Slijedom navedenog, polugodišnji izvještaj treba sadržavati slijedeće:

1. **Opći dio proračuna koji čini Račun prihoda i rashoda i Račun financiranja na razini odjeljka ekonomske klasifikacije, Račun prihoda i rashoda prema izvorima financiranja i Račun rashoda prema funkcijskoj klasifikaciji,**
2. **Obrazloženje ostvarenja prihoda i primitaka, rashoda i izdataka**
3. **Posebni dio proračuna po organizacijskoj i programskoj klasifikaciji na razini odjeljka ekonomske klasifikacije,**
4. **Izvještaj o korištenju proračunske zalihe,**
5. **Izvještaj o zaduživanju na domaćem i stranom tržištu novca i kapitala,**
6. **Izvještaj o danim jamstvima i izdacima po jamstvima**
7. **Izvještaj o stanju potraživanja i dospjelih obveza te o stanju potencijalnih obveza po osnovi**

 **1. OPĆI DIO PRORAČUNA**

U uvodnom dijelu općeg dijela vidljivo je da su u izvještajnom razdoblju ostvareni prihodi u iznosu od 726.777,31 eur ili 39,11 % u odnosu na plan, a rashodi realizirani u iznosu od 305.995,59 eur ili 36,83 % u odnosu na godišnji plan za 2023. godinu. Polugodišnjim izvještajem o izvršenju proračuna za 2023. godinu ostvaren je višak u iznosu od 623.295,35 eur tako da ukupni rezultat na dan 30.06.2023. godine iznosi 323.890,26 eur.

Sukladno gore navedenom Pravilniku Račun prihoda i rashoda sadrži prikaz ukupnih ostvarenih prihoda i izvršenih rashoda na razini razreda ekonomske klasifikacije. Račun prihoda i rashoda iskazuje se u slijedećim tablicama:

- Račun prihoda i rashoda prema ekonomskoj klasifikaciji,

- Račun prihoda i rashoda prema izvorima financiranja,

- Rashodi prema funkcijskoj klasifikaciji.

**2. OBRAZLOŽENJE OSTVARENJA PRIHODA I PRIMITAKA, RASHODA I IZDATAKA**

PRIHODI

U razdoblju od 01.01. – 30.06.2023. ostvareni su ukupni prihodi u iznosu od 1.060.025,03 eur, što je 48,21% ostvarenja u odnosu na godišnji plan za 2023. godinu. U odnosu na isto izvještajno razdoblje prethodne godine ostvarenje prihoda iznosi 153,90%. Razlog povećanja je u većim prihodima od prodaje nefinancijske imovine (zemljište), povećanim prihodima od poreza i prireza na dohodak te pomoći od izvanproračunskih korisnika.

Prikaz ostvarenja prihoda poslovanja:

- prihodi od poreza izvršeni su u iznosu od 172.273,31 eur ili 61,69% u odnosu na godišnji plan za 2023. godinu,

- pomoći iz inozemstva i od subjekata unutar općeg proračuna ostvarene su u iznosu od 498.757,14 eur ili 34,34 % u odnosu na planirano. Čine ih fiskalno izravnanje te pomoć od FZOEU za digitalizaciju poslovanja. Pomoći temeljem prijenosa EU sredstava čine pomoći dobivene od Agencije za plaćanja u poljoprivredi, ribarstvu i ruralnom razvoju za zgradu DVD-a te od Ministarstva regionalnog razvoja za rekonstrukciju nogostupa u ulici J.J. Strossmayera.

- prihodi od imovine iznose 12.612,97 eur, odnosno 26,39 % u odnosu na plan

- prihodi od upravnih i administrativnih pristojbi, pristojbi po posebnim propisima i naknada izvršeni su u iznosu od 43.133,89 eur ili 55,29% u odnosu na godišnji plan za 2023. godinu,

- prihodi od prodaje nefinancijske imovine izvršeni su u iznosu od 333.247,72 eur ili 97,86% u odnosu na godišnji plan za 2023. godinu. Navedeni prohod rezultat je prodaje pašnjaka u vlasništvu Općine, dobre naplate dugova za prodaju i zakup zemlje u vlasništvu RH.

RASHODI

Ukupni rashodi planirani su u iznosu od 1.734.073,00 eur, a ostvareni u iznosu od 436.729,68 eur ili 25,19%. Izvršenje rashoda u odnosu na izvršenje za izvještajno razdoblje prethodne godine iznosi 167,90%.

Rashodi poslovanja izvršeni su u iznosu od 305.995,59 eur ili 36,83% u odnosu na godišnji plan za 2023. godinu i 166,10% u odnosu na isto izvještajno razdoblje prethodne godine.

Rashode poslovanja čine:

- rashodi za zaposlene izvršeni u iznosu od 176.761,77 eur ili 54,88% u odnosu na godišnji plan za 2023. godinu, u odnosu na izvršenje za izvještajno razdoblje prethodne godine veći su za 93,0% jer je u prvom polugodištu započeo projekt „Zaželi“ koji lani nije realiziran.

- materijalni rashodi izvršeni u iznosu od 68.893,40 eur ili 22,60% u odnosu na godišnji plan za 2023. godinu,

- financijski rashodi u iznosu od 3.536,33 eur ili 21,79% u odnosu na godišnji plan za 2023. godinu,

- pomoći dane u inozemstvo i unutar općeg proračuna realizirane su u iznosu od 3.102,26 eur ili 155,81 % u odnosu na planirano.

- naknade građanima i kućanstvima na temelju osiguranja i druge naknade u iznosu od 21.069,72 eur ili 49,61% u odnosu na godišnji plan za 2023. Godinu. Čine ih naknade građanima i kućanstvima u novcu kao jednokratna novčana pomoć, naknade za novorođenčad te naknade građanima i kućanstvima u naravi kao troškovi stanovanja te sufinanciranje prijevoza učenicima srednjih škola.

- ostali rashodi u iznosu od 32.632,11 eur ili 23% u odnosu na godišnji plan za 2023. godinu. Čine ih tekuće donacije u novcu u koje spada sufinanciranje korištenja bazena, donacija KUD-u Mladost, Taekwon-do klub Sokol, LD Srndać, DVD Vođinci, OŠ Vođinci te tekuće donacije u naravi.

Rashodi za nabavu nefinancijske imovine izvršeni su u iznosu od 130.734,09 eur ili 14,47% u odnosu na godišnji plan za 2023. godinu i 172,20% u odnosu na isto izvještajno razdoblje prethodne godine. Čine ih rashodi za građevinske objekte, postrojenja i oprema te nematerijalna proizvedena imovina. Rashodi za građevinske objekte čine rekonstrukcija Đakovačke ulice u Vođincima te održavanje nerazvrstanih cesta. Ostali građevinski objekti odnose se na proširenje javne rasvjete.

Rashodi za postrojenja i opreme odnose se na nabavu računalne opreme (digitalizacija poslovanja), ulaganja u računalne programe, program Libusoft Cicom licence za SPI aplikacije i module. Umjetnička, literarna i znanstvena djela ostvarena su za projekt Izmjene i dopune prostornog plana uređenja Općine Vođinci.

Stanje obveza sa 30.06.2023. godine iznosi 47.770,13 eur, a od toga dospjelo 127,73 eur.

Izvanbilančna evidencija potencijalnih obveza po osnovi sudskih postupaka – u izvještajnom razdoblju Općina Vođinci ima sudski spor u tijeku sa M.K./ MAGALIA d.o.o.

Obrazloženje izvršenja programa iz posebnog dijela proračuna s ciljevima i pokazateljima uspješnosti:

001 JEDINSTVENI UPRAVNI ODJEL

PROGRAM 1100 PRIPREMA I DONOŠENJE AKATA

U okviru gore navedenog programa evidentirani su rashodi za naknade za rad predstavničkih i izvršnih tijela, povjerenstava, reprezentacija tekuće donacije u novcu. Planirana sredstva u iznosu od 929,00 eur ostvarena su u iznosu od 83,06 eur ili 8,94%.

Cilj programa je omogućiti rad predstavničkog tijela kako bi se zadovoljile sve osnovne potrebe mještana na području jedinice lokalne samouprave.

PROGRAM 1110 UPRAVLJANJE JAVNIM FINANCIJAMA

Program upravljanje javnim financijama obuhvaća rashode za zaposlene, materijalne i financijske rashode, kao i rashode za materijal i energiju, usluge. Rashodi za zaposlene planirani su u iznosu od 100.605,00 eur, a izvršeni u iznosu od 48.049,52 eur ili 47,76%. Materijalni rashodi su planirani u iznosu od 113.702,00 eur, a realizirani u iznosu od 29.447,34 eur.

Financijski rashodi planirani su u iznosu od 15.967eur, a realizirani u iznosu od 3.299,61 eur.

Izdaci za otplatu glavnice primljenih zajmova od državnog proračuna realizirani su u iznosu od 10.813,00 eur. Izdaci za otplatu glavnice primljenih kredita od tuzemnih kreditnih institucija i banaka realizirani su u iznosu od 263.820,82 eur.

Cilj programa je osigurati nesmetano i kontinuirano funkcioniranje jedinice lokalne samouprave kako bi mogla obavljati sve potrebne zadatke u svom samoupravnom djelokrugu sukladno zakonu.

PROGRAM 1120 KOMUNALNA DJELATNOST

Program 1120 sadrži rashode vezane za održavanje objekata komunalne infrastrukture, održavanje javnih površina i rashode za javne radove. Sredstva za održavanje objekata komunalne infrastrukture su planirana u iznosu od 21.237,00 eur, a ostvarena u iznosu od 5.769,00 eur ili 27,16%. Za održavanje javnih površina planirano je 39.551,00 eur, a ostvareno je 5.967,36 eur ili 15,09%.

Najznačajniji projekti u okviru ovog programa je Javni rad za kojeg je planirano 10.884,00 eur, a ostvareno 2.446,49 eur ili 22,48%.

Cilj ovog programa je stvaranje infrastrukturnih preduvjeta za daljnji održivi razvoj. Pokazatelji rezultata su: povećanje izgrađenosti komunalne infrastrukture, broj svjetiljki javne rasvjete.

PROGRAM 1130 GOSPODARSTVO

Program 1130 planiran je u iznosu od 7.963,00 eur,nije realiziran u ovom izvještajnom razdoblju.

Cilj programa je izgradnja razvoj gospodarstva na području općine.

PROGRAM 1140 ŽAŠTITA OD POŽARA I CIVILNA ZAŠTITA

U okviru programa 1140 zaštita od požara i civilna zaštita od planiranih 27.873,00 eur utrošeno je 4.447,19 eur - tekuće donacije DVD-u. Cilj programa je pružanje sigurnosti mještanima Općine. Pokazatelj rezultata je povećanje kvalitete rada DVD-a s područja Općine.

PROGRAM 1150 DRUŠTVENE DJELATNOSTI

U okviru navedenog programa od planiranih 237.657,00 eur, realizirano je 121.202,02 eur ili 51% od čega na obrazovanje 8.112,22 eur, socijalnu skrb 14.377,14 eur, kulturu 2.000,00 eur, religiju 150,00 eur, šport i rekreaciju 20.357,03 eur, ostale društvene djelatnosti 2.994,36 eur, projekt demografski razvitak općine 2.787,18 eur, projekt „Zaželi“ - pomoć u kući starijim osobama 70.424,09 eur.

Cilj programa je poticanje razvoja kulture, očuvanje kulturne baštine na području Općine i šire. Pokazatelj rezultata je sve veći broj kulturnih manifestacija.

Cilj programa je poticanje uključivanja sve većeg broja mještana u sportske udruge radi povećanja fizičke aktivnosti, a to se posebno odnosi na djecu i mlade. Pokazatelj rezultata je veći broj mještana uključenih u rad klubova na području Općine.

Cilj programa je poticanje razvoja civilnog društva, a pokazatelj rezultata sve veći broj udruga i njihovih manifestacija.

Cilj programa je pomoć roditeljima u sufinanciranju osnovnoškolskog i studentskog obrazovanja. Pokazatelj rezultata je povećanje kvalitete obrazovanja učenika osnovnih škola i studenata.

Cilj programa je pomoć obiteljima i kućanstvima slabijeg imovinskog statusa, osobama starije životne dobi i mladim obiteljima prilikom rođenja djeteta, a očituje se u poboljšanju kvalitete života.

PROGRAM 2110 INVESTICIJE ZA POTREBE OPĆINSKE UPRAVE

U okviru navedenog programa od planiranih 42.075,00 eur utrošeno je 31.439,13 eur.

PROGRAM 2120 INVESTICIJE ZA POTREBE KOMUNALNE INFRASTRUKTURE

Program 2120 se odnosi na kapitalne projekte ceste na što je utrošeno 89.468,49 eur, pješačke staze nisu realizirane u navedenom periodu, vodovod i kanalizacija u iznosu od 1.703,74 eur, javna rasvjeta u iznosu od 7.736,08 eur, kapitalni projekt Mrtvačnica i rekonstrukcija i izgradnja groblja –LAG nisu realizirani u izvještajnom razdoblju.

Cilj programa je poboljšanje komunalne infrastrukture.

PROGRAM 2150 INVESTICIJE ZA POTREBE DRUŠTVENIH DJELATNOSTI

Planirana sredstva za realizaciju programa u iznosu od 510.984,00 eur nisu realizirana u navedenom periodu.

Cilj programa je poboljšanje uvjeta predškolskog odgoja, športskih i rekreacijskih objekata i terena.

PROGRAM 2190 PROGRAM INVESTICIJE ZA OSTALE POTREBE OPĆINE

Planirana sredstva za realizaciju programa u iznosu od 69.015,00 eur ostvarena su u iznosu od 2.090,39 eur ili 3,03% od čega se na kapitalni projekt Strategija razvoja Općine odnosi 2.090,39 eur (dokumenti prostornog uređenja)

Cilj programa je unaprijediti i poboljšati infrastrukturu općine.

**3. POSEBNI DIO PRORAČUNA**

Posebni dio proračuna prema Pravilniku o polugodišnjem i godišnjem izvještaju o izvršenju proračuna sadrži:

• Izvršenje po organizacijskoj klasifikaciji,

• Izvršenje po programskoj klasifikaciji.

**4. IZVJEŠTAJ O KORIŠTENJU PRORAČUNSKE ZALIHE**

Tijekom izvještajnog razdoblja Općina nije planirala proračunsku zalihu te sukladno tome nije ni koristila proračunsku zalihu.

**5. IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA**

U izvještajnom razdoblju Općini Vođinci otplatila je preostali dug kratkoročnog revolving kredita kod Hrvatske poštanske banke d.d.u iznosu od 263.820,82 eur. Također je otplatila glavnicu primljenih zajmova od državnih proračuna u iznosu od 10.813,00 eur. Izdaci za financijsku imovinu i otplate zajmova iznose 274.633,82 eur, odnosno 3,46 % više u odnosu na planirano.

**6. IZVJEŠTAJ O DANIM JAMSTVIMA I IZDACIMA PO JAMSTVIMA**

Općina Vođinci u prvom polugodištu 2023.godine nije izdala zadužnice niti je imala danih kreditnih pisama i hipoteka, kao ni obveza po vrijednosnim papirima.

**7. IZVJEŠTAJ O STANJU POTRAŽIVANJA I DOSPJELIH OBVEZA TE O STANJU POTENCIJALNIH OBVEZA PO OSNOVI SUDSKIH SPOROVA**

Parnični postupci:

1.Općina Vođinci / Općinsko državno odvjetništvo u Vukovaru / M.K. / Magalia d.o.o.

Poslovni broj: K-DO-379/2014

 KPO-DO-13/2014

 Is-DO-39/2015

OPĆINSKI SUD U VUKOVARU

Radi: imovinsko pravni zahtjev

VPS: 27.306,44 EUR / 205.740,34 kn – potencijalna imovina

SVEUKUPNO: 27.306,44 EUR / 205.740,34 kn

POPIS PRIMLJENIH BJANKO ZADUŽNICA:

1. Eko-Dim Vinkovci od 16.02.2022., iznos 6.636,14 eur (garancija za uredno ispunjenje ugovora), vrijedi do 14.02.2032.

2. Utvaj, obrt za odvoz smeća od 30.09.2022., iznos 13.272,28 eur (garancija za uredno ispunjenje ugovora), vrijedi do 30.09.2028.

3. Za sve d.o.o. od 03.02.2023., iznos 37.767,02 eur (garancija za uredno ispunjenje ugovora), vrijedi do 06.05.2027.